شه‌فه‌ق نيوز/ عه‌مار حه‌كيم سه‌ركرده‌ى ره‌وت "حكمه‌ى نيشتمانى" ئۆپۆزسيۆن، وشدارێ دا له‌باره‌ى بڵاوبوينه‌وه‌ى ئلحاد و خيگرتن وه‌ مادده‌ى هوشبه‌ر و خوه‌يكوشى له‌ناو كۆمه‌ڵگاێ عراقى.
حه‌كيم له‌ وتار نماز عه‌يد له‌ نويسينگه‌ى خوه‌ى له‌ به‌غدا، وت: هيمان تائيسه‌ لاداين هزرێ و ره‌فتار و هه‌ڵسوكه‌فت جوور ئلحاد و خيگرتن وه‌ مادده‌يل هوشبه‌ر و زيايبوين حاڵه‌ته‌يل ته‌ڵاق و خوه‌يكوشى زه‌گ مه‌ترسى ئه‌كوتێد و گوزارش له‌ كيشه‌يل ئه‌كا له‌ بونيه‌ت كۆمه‌ڵايه‌تى عراقى.
جى باسه‌، حه‌كيم يه‌يش ده‌رخست ك وه‌رپرسيارێ گه‌ورا له‌ خوه‌نينه‌وه‌و شيه‌وكردن ئى ديارده‌يل و هووكار و چاره‌سه‌رى ئه‌كه‌فێده‌ بان ده‌زگايه‌يل حكومه‌ت و داوايش كرد ده‌زگايه‌يل ئايينى و ره‌سانن و كۆمه‌ڵايه‌تى و ئه‌كاديمييش به‌شدار بوون له‌ كاره‌يل چاره‌سه‌كردن له‌رێ توانايه‌يل ئنسانى و مه‌عنه‌وى و ماددى فراوانيگ.
